АҞӘА, абҵара 27 – Sputnik. Ашьапылампыл маҷ азы Аԥсны ахраҿа раԥхьаӡа акәны ареспубликаҿ имҩаԥысуеит ҳәа арадио Sputnik иазеиҭеиҳәеит ашьапылампыл маҷ Афедерациа апрезидент Ҭемыр Ахба.
Атурнир мҩаԥысуеит абҵара 27 инаркны ԥхынҷкәын 7 рҟынӡа. Иара иалахәуп 24 команда – Гагра, Гәдоуҭа, Аҟәа, Агәыӡера рҟынтәи.
"Акомандақәа Аԥсны араионқәа зегьы рҿы еиҿкаауп. Ахәмаррақәа мҩаԥыслараны иҟоуп ҩ-дәык рҟны – "Совмини" ДЭМ азааигәареи" рҿы", — ҳәа еиҭеиҳәоит Ахба.
Ашьапылампыл маҷ азы Аԥсны Афедерациа аԥҵан 2018 шықәса рзы. Аԥсны ирацәоуп атурнир маҷқәа мҩаԥызго акомандақәа. Афедерациа аԥҵоуп аспортхкы апрофессионалтә ҩаӡара аҭаразы. Хықәкны иамоу акомандақәа рылшара ашьақәыргылароуп.
"Аԥсны иахьаҵанакуа имаҷым ашьапылампыл маҷ азы адәқәа. Ианаамҭаз иҷыдоу апрограмма ыҟан", — иҳәеит Ахба.
Ахба иажәақәа рыла, Афедерациа аҿаԥхьа иқәгылоу ҩ-проблемак роуп: аԥаразоужьреи азыҟаҵаҩцәеи.
"Атурнир амҩаԥгараз ҳхала аԥараԥшаара ҳҽазаҳшәоит. Азыҟаҵаҩцәа зынӡагьы иҳамаӡам. Ҳаԥхьаҟа зегь ҭышәынтәалап ҳәа ҳаԥшуп", — иҳәеит иара.
24 команда злахәу ашьапылампыл маҷ азы Аԥсны ахраҿа раԥхьаӡа акәны ареспубликаҿ имҩаԥысуеит абҵара 27 инаркны ԥхынҷкәын 7 рҟынӡа.